
ประกาศองค์การบริหารส่วนตำบลป่าระกำ
เรื่อง  การรับสมัครบุคคลเพื่อการสรรหาและการเลือกสรรเป็นพนักงานจ้าง
ประจำปีงบประมาณ พ.ศ. 2558
********************************
ด้วยองค์การบริหารส่วนตำบลป่าระกำ อำเภอปากพนัง จังหวัดนครศรีธรรมราช ประสงค์จะรับสมัครบุคคลเพื่อดำเนินการจ้างเป็นพนักงานจ้าง ประจำปีงบประมาณ พ.ศ. 2558 ฉะนั้น อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง หมวด 4 ข้อ 18 ข้อ 19 และข้อ 20 ลงวันที่ 26 กรกฎาคม 2547 และที่แก้ไขเพิ่มเติมถึงปัจจุบัน จึงประกาศรับสมัครบุคคลเพื่อการสรรหาและการเลือกสรร โดยมีรายละเอียด ดังต่อไปนี้
1. ประเภทของพนักงานจ้าง ชื่อตำแหน่ง และรายละเอียดการจ้าง

1.1 
พนักงานจ้างทั่วไป  จำนวน 2 ตำแหน่ง 3 อัตรา
· ตำแหน่ง พนักงานผลิตน้ำประปา (กองช่าง)


จำนวน  2  อัตรา
· ตำแหน่ง  พนักงานขับรถยนต์ (สำนักงานปลัดอบต.)

จำนวน  1  อัตรา
รายละเอียดแต่ละตำแหน่งตามรายละเอียดแนบท้ายประกาศนี้ 
2. 
คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหาและเลือกสรร
2.1 
คุณสมบัติทั่วไป 
(๑) มีสัญชาติไทย
(๒) มีอายุไม่ต่ำกว่าสิบแปดปี และไม่เกินหกสิบปี 
(๓) ไม่เป็นบุคคลล้มละลาย
(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน   ไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล  ดังนี้
(1) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(2) วัณโรคในระยะอันตราย
(3) โรคเท้าช้างในระยะที่ปรากฏอาการเป็นที่รังเกียจแก่สังคม
(4) โรคติดยาเสพติดให้โทษ
(5) โรคพิษสุราเรื้อรัง
(๕) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๖) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ
(7) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐวิสาหกิจ หรือพนักงานหรือลูกจ้างของราชการส่วนท้องถิ่น
(8) ไม่เป็น/...

(8) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
(9) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

หมายเหตุ ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น พนักงานหรือลูกจ้างของราชการส่วนท้องถิ่น
๒.๒
คุณสมบัติเฉพาะสำหรับตำแหน่ง
ผู้สมัครต้องมีคุณสมบัติเฉพาะสำหรับตำแหน่ง ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง แนบท้ายประกาศนี้
3.  การรับสมัคร
3.1
วันเวลาและสถานที่รับสมัคร

ให้ผู้สนใจติดต่อขอรับใบสมัครและยื่นใบสมัครพร้อมหลักฐานด้วยตนเองได้ที่ งานการเจ้าหน้าที่ สำนักงานปลัดองค์การบริหารส่วนตำบลป่าระกำ  อำเภอปากพนัง  จังหวัดนครศรีธรรมราช ตั้งแต่วันที่ 18-27  สิงหาคม 2558  หรือสอบถามเพิ่มเติมทางโทรศัพท์ หมายเลข 0-7534-8308  ในวันและเวลาราชการ 
3.2  
หลักฐานที่ต้องยื่นพร้อมใบสมัคร

(๑) รูปถ่ายหน้าตรงไม่สวมหมวกและไม่สวมแว่นตาดำ ขนาด 1 นิ้ว ถ่ายครั้งเดียวกันไม่เกิน 6 เดือน จำนวน 3 รูป
(๒)  สำเนาคุณวุฒิการศึกษา หรือหนังสือรับรองหรือทะเบียนแสดงผลการเรียนซึ่งจบการศึกษาไม่ต่ำกว่าประถมศึกษาชั้นปีที่ 6 (ป.6)
(๓) สำเนาทะเบียนบ้าน จำนวน ๑ ฉบับ และสำเนาบัตรประจำตัวประชาชน         
จำนวน ๑ ฉบับ
(๔) สำเนาเอกสารใบสำคัญทางราชการทหาร อาทิ หลักฐานการขึ้นทะเบียนทหาร  (ถ้ามี) 
จำนวน  ๑  ฉบับ
(๕) ใบรับรองแพทย์  แสดงว่าไม่เป็นโรคต้องห้ามตามกฎ ก.พ. ฉบับที่ ๓ พ.ศ. ๒๕๓๕ ซึ่งออกให้ไม่เกิน  ๑  เดือน  นับแต่วันที่ตรวจร่างกายจนถึงวันสมัคร 

(๖) หลักฐานอื่น ๆ (ถ้ามี) เช่น สำเนาใบเปลี่ยนชื่อตัว ชื่อสกุล สำเนาทะเบียนสมรส หรือหนังสือรับรองการผ่านงาน เป็นต้น .จำนวน  ๑ ฉบับ)


ทั้งนี้ ในหลักฐานทุกฉบับ ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย

3.3
ค่าธรรมเนียมการสมัคร   ตำแหน่งละ 50 บาท โดยชำระเงินพร้อมกับการยื่นใบสมัคร ทั้งนี้ เมื่อสมัครสอบแล้วค่าธรรมเนียมการสมัครสอบจะเรียกคืนไม่ได้
3.4  
เงื่อนไขในการสมัคร

ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น 

4. 
การประกาศรายชื่อผู้มีสิทธิรับการคัดเลือก  และกำหนดวัน เวลา สถานที่ในการคัดเลือก
๔.๑  องค์การบริหารส่วนตำบลป่าระกำ จะประกาศรายชื่อผู้เข้ารับการประเมินสมรรถนะ ในวันศุกร์ที่  28  สิงหาคม  2558  ณ บอร์ดประชาสัมพันธ์  ที่ทำการองค์การบริหารส่วนตำบลป่าระกำ และทางเว็บไซต์ www.parakum.go.th  โดยให้เป็นหน้าที่ของผู้สมัครจะต้องตรวจสอบรายชื่อด้วยตนเอง 
๔.๒ คณะกรรมการฯ จะทำการคัดเลือก  โดยการทดสอบความเหมาะสมกับตำแหน่ง(สอบสัมภาษณ์) ในวันจันทร์ที่  31  สิงหาคม  2558 ตั้งแต่เวลา ๐๙.๓๐ น. เป็นต้นไป  ณ ห้องประชุมองค์การบริหารส่วนตำบลป่าระกำ   
5. 
หลักเกณฑ์และวิธีการเลือกสรร
องค์การบริหารส่วนตำบลป่าระกำ จะดำเนินการสรรหาและเลือกสรรบุคคลเพื่อเป็นพนักงานจ้างโดยยึดหลักสมรรถนะ ความเท่าเทียมในโอกาส และประโยชน์ของทางราชการเป็นสำคัญ ด้วยกระบวนการที่ได้มาตรฐานเป็นธรรม โปร่งใส ตรวจสอบได้ ตามหลักการบริหารกิจการบ้านเมืองที่ดี โดยมีหลักเกณฑ์การเลือกสรรบุคคลเพื่อปฏิบัติงาน ดังนี้
๕.1 พนักงานจ้างทั่วไป ตำแหน่ง พนักงานผลิตน้ำประปา และตำแหน่งพนักงานขับรถยนต์
·  ทดสอบความเหมาะสมกับตำแหน่ง  (สอบสัมภาษณ์) ๑๐๐   คะแนน  โดยพิจารณาจากประวัติส่วนตัว ประวัติการทำงาน และจากความรู้ความสามารถ  ประสบการณ์   ท่วงทีวาจา  อุปนิสัย อารมณ์  ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพ เป็นต้น      

6.  
หลักเกณฑ์การตัดสิน
ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้
7. 
การประกาศรายชื่อและการขึ้นบัญชีรายชื่อผู้ผ่านการเลือกสรร
องค์การบริหารส่วนตำบลป่าระกำ  จะประกาศรายชื่อผู้ผ่านการเลือกสรร ตามลำดับคะแนน ที่สอบได้ ในวันพุธที่ 2 กันยายน 2558  โดยจะปิดประกาศไว้  ณ  องค์การบริหารส่วนตำบลป่าระกำ   และทางเว็บไซต์  www.parakum.go.th   และจะขึ้นบัญชีรายชื่อผู้ผ่านการเลือกสรรดังกล่าวไว้เป็นเวลา 1 ปี  นับจากวันประกาศผลการสอบคัดเลือก แต่ถ้ามีการสอบแข่งขันในตำแหน่งเดียวกันนี้อีก  และได้ขึ้นบัญชีผู้สอบแข่งขันได้ใหม่แล้ว บัญชีผู้สอบแข่งขันได้ครั้งนี้เป็นอันยกเลิก  เว้นแต่ในกรณีที่ได้มีการเรียกตัวผู้สอบแข่งขันได้ผู้ใดให้มารายงานตัว



ผู้ผ่านการเลือกสรรและได้ขึ้นบัญชี ถ้ามีกรณีอย่างใดอย่างหนึ่ง ดังต่อไปนี้ ให้เป็นอันยกเลิกการขึ้นบัญชีผู้ผ่านการเลือกสรร              



(๑)  ผู้นั้นได้ขอสละสิทธิรับการแต่งตั้งในตำแหน่งที่สอบได้




(๒)  ผู้นั้นไม่มารายงานตัวและทำสัญญาจ้างในเวลาที่ผู้มีอำนาจจ้างกำหนด
(๓)  ผู้นั้นมีเหตุไม่อาจจะเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่
สอบได้
(๔)  ผู้นั้นได้รับการแต่งตั้งในตำแหน่งที่สอบได้ไปแล้วให้ยกเลิกการขึ้นบัญชีผู้นั้นไว้ใน
บัญชีผู้ผ่านการเลือกสรรได้ทุกบัญชีในการสอบครั้งเดียวกัน  

8.
การจ้างและระยะเวลาการจ้าง
ผู้ผ่านการสรรหาและเลือกสรรจะได้รับการแต่งตั้งและทำสัญญาจ้าง โดยมีระยะเวลาจ้างไม่เกินคราวละ 1 ปี

จึงประกาศให้ทราบโดยทั่วกัน
ประกาศ  ณ  วันที่   6  เดือน   สิงหาคม พ.ศ. 2558






       สุวิทย์  เล็กพูล
(นายสุวิทย์  เล็กพูล)

นายกองค์การบริหารส่วนตำบลป่าระกำ
(รายละเอียดแนบ 1)
บัญชีลักษณะงาน คุณสมบัติเฉพาะสำหรับตำแหน่ง และอัตราค่าตอบแทนของพนักงานจ้าง
แนบท้ายประกาศองค์การบริหารส่วนตำบลป่าระกำ 
เรื่อง การรับสมัครบุคคลเพื่อการสรรหาและการเลือกสรรเป็นพนักงานจ้าง ประจำปีงบประมาณ พ.ศ. 2558 ลงวันที่ 6  สิงหาคม  2558
	ที่
	ประเภท
	ตำแหน่ง
	ลักษณะงานที่ปฏิบัติ
	คุณสมบัติเฉพาะตำแหน่ง
	ค่าตอบแทน/เดือน

	1
	พนักงานจ้างทั่วไป
	พนักงานผลิตน้ำประปา
(กองช่าง)
	ปฏิบัติงานเกี่ยวกับการผลิตน้ำประปา จัดน้ำสะอาดบริการประชาชน บริการผู้ใช้น้ำประปา เตรียมน้ำประปาสำรองไว้เพื่อการดับเพลิง หรืองานอื่นใดที่เกี่ยวข้องและปฏิบัติหน้าที่อื่นตามที่ผู้บังคับบัญชามอบหมาย 
	มีความรู้ความสามารถเหมาะสมในการปฏิบัติหน้าที่ 
	-ค่าตอบแทน = 9,000 บาท 




(นายสุวิทย์  เล็กพูล)

นายกองค์การบริหารส่วนตำบลป่าระกำ
(รายละเอียดแนบ 2)
บัญชีลักษณะงาน คุณสมบัติเฉพาะสำหรับตำแหน่ง และอัตราค่าตอบแทนของพนักงานจ้าง
แนบท้ายประกาศองค์การบริหารส่วนตำบลป่าระกำ 
เรื่อง การรับสมัครบุคคลเพื่อการสรรหาและการเลือกสรรเป็นพนักงานจ้าง ประจำปีงบประมาณ พ.ศ. 2558 ลงวันที่ 6  สิงหาคม  2558
	ที่
	ประเภท
	ตำแหน่ง
	ลักษณะงานที่ปฏิบัติ
	คุณสมบัติเฉพาะตำแหน่ง
	ค่าตอบแทน/เดือน

	2
	พนักงานจ้างทั่วไป
	พนักงานขับรถยนต์
(สำนักงานปลัดอบต.)
	ขับรถยนต์ บำรุงรักษา  ทำความสะอาดรถยนต์และแก้ไขข้อขัดข้องเล็กๆน้อยๆในการใช้รถยนต์ดังกล่าว หรืองานอื่นใดที่เกี่ยวข้องและปฏิบัติงานอื่นตามที่ผู้บังคับบัญชามอบหมาย 
	มีความรู้ความสามารถและความชำนาญงานในหน้าที่และได้รับใบอนุญาตขับรถยนต์ตามกฎหมาย 
	-ค่าตอบแทน = 9,000 บาท 

                                                                                                                                                                                               


(นายสุวิทย์  เล็กพูล)

นายกองค์การบริหารส่วนตำบลป่าระกำ
